AIS เตรียมพร้อมเครือข่ายรับกระแส SOCIAL NETWORK ช่วงปีใหม่
AIS เตรียมพร้อมเครือข่ายปีใหม่ 3G,4G,Super Wifi รับกระแส SOCIAL NETWORK
29 ธ.ค. 2558

นายปรัธนา ลีลพนัง รองกรรมการผู้อำนวยการ ส่วนงานการตลาด บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC หรือเอไอเอส เปิดเผยว่า เอไอเอสได้เตรียมเครือข่ายและบริการให้พร้อมรองรับการส่งความสุขช่วงปีใหม่ รวมถึงอำนวยความสะดวกในการติดต่อสื่อสาร โดยเฉพาะอย่างยิ่งบน Social Network เพื่อให้ลูกค้าได้สื่อสาร ทำธุรกรรม และ share ความสุขในช่วงเทศกาลได้อย่างเต็มที่
โดยความพร้อมที่เตรียมไว้เพื่อรองรับช่วงเวลาดังกล่าว ประกอบด้วย
1. เพิ่มความสามารถในการรองรับการใช้งานของเครือข่าย (Capacity) ภาพรวมจากช่วงเวลาปกติขึ้นอีกกว่า 100% โดยทำให้รองรับการใช้งานดาต้าได้ถึง 300 เท่า รวมถึงรองรับการส่ง SMS ได้ถึง 60 ล้านข้อความต่อชั่วโมงและ MMS ที่ รองรับได้ถึง 2 ล้าน 5 แสนข้อความต่อชั่วโมง
นอกจากนี้ ยังเพิ่มปริมาณความสามารถรองรับการใช้งานในแหล่งท่องเที่ยว และสถานที่จัดกิจกรรม จุด countdown สำคัญๆ ทั่วประเทศ,สถานีขนส่งและจุดจอดรถโดยสาร ที่ประชาชนใช้เป็นจุดหลักในการเดินทางกลับต่างจังหวัด, เส้นทางรถไฟฟ้า BTS,MRT,สถานีรถไฟหัวลำโพง ทั้งนี้รวมไปถึงจุดจัดกิจกรรมสวดมนต์ข้ามปีทุกแห่ง
พร้อมกันนี้ ยังจัดรถโมบายล์เคลื่อนที่ เพื่อรองรับการใช้งานที่เพิ่มขึ้นในพื้นที่จัดกิจกรรมต่างๆ โดยได้มีการติดตั้ง Wifi  เพิ่มเติมที่รถโมบายล์ ทำให้ลูกค้าสามารถใช้บริการ AIS Wifi ในบริเวณที่รถโมบายล์ให้บริการได้อย่างสะดวกสบาย
2. เตรียมความพร้อมของทีมวิศวกร ที่ปฏิบัติหน้าที่ตลอด 24 ชั่วโมง ณ ศูนย์บริหารเครือข่าย ส่วนกลาง และศูนย์บริหารเครือข่ายส่วนภูมิภาค พร้อมทีมวิศวกร Stand by เพิ่มเติม ณ บริเวณสถานีฐานในเขตกรุงเทพฯ และหัวเมืองทั่วประเทศในช่วงคืนวันที่ 31 ธันวาคม  เพื่อให้พร้อมแก้ปัญหาในทุกกรณี ไปถึง AIS Call center ที่พร้อมเป็นผู้ช่วยคุณ 24 ชั่วโมงเช่นเดิม